**NARODNA KNJIŽNICA I ČITAONICA MAJUR**

URBROJ: 2176-133-23-17

Majur, 14. veljače 2023. godine

Na temelju članka 37. Zakona o ustanovama („Narodne novine“ broj: 76/93, 29/97, 47/99, 35/08, 127/19, 151/22), članka 19. Statuta Narodne knjižnice i čitaonice Majur („Službene novine“ Općine Majur, broj: 5/19), članka 3. i 6. Pravilnika o unutarnjem ustrojstvu i sistematizaciji radnih mjesta Narodne knjižnice i čitaonice Majur, URBROJ: 2176-133-19-2 od 18.1.2019. godine, URBROJ: 2176-133-20-63 od 24.11.2020. godine, URBROJ: 2176-133-21-84/1 od 3.12.2021. godine, URBROJ: 2176-133-22-32 od 16.5.2022. godine, URBROJ: 2176-133-22-74/1 od 6.12.2022. godine i URBROJ: 2176-133-23-1/1 OD 11.1.2023. godine, i članka 2. Odluke o potrebi zasnivanja radnog odnosa, URBROJ: 2176-133-23-16 od 6.2.2023. godine, ravnateljica Narodne knjižnice i čitaonice Majur raspisuje

**N A T J E Č A J**

**za radno mjesto referent/ica za kulturnu djelatnost**

- **referent/ica za kulturnu djelatnost** – 1 izvršitelj/ica na određeno puno radno vrijeme (40 sati tjedno) u trajanju od šest (6) mjeseci uz obvezni probni rad od dva mjeseca

Na ovaj natječaj za radno mjesto referent/ica za kulturnu djelatnost (dalje u tekstu: Natječaj) mogu se ravnopravno prijaviti kandidati oba spola, a riječi i pojmovi koji imaju rodno značenje korišteni u ovom Natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

**Kandidati moraju zadovoljiti sljedeće stručne uvjete:**

* SSS – četverogodišnja srednja škola
* 1 (jedna) godina radnog iskustva
* poznavanje osnova kompjuterske pismenosti
* vozačka dozvola B kategorije

Radnim iskustvom podrazumijeva se radno iskustvo ostvareno na poslovima odgovarajuće stručne spreme i struke.

Radni odnos se zasniva uz obvezni probni rad u trajanju od tri mjeseca.

**Opis poslova:**

* organizira rad Kulturnog centra,
* planira, organizira i vodi djelatnosti promidžbe, oglašavanja, odnosa s javnošću i obaviještavanja javnosti o radu i aktivnostima Kulturnog centra,
* prikuplja i brine o građi Zavičajne zbirke,
* prikuplja i brine o građi spomen sobe na stradanje majurskog kraja u Domovinskom ratu,
* planira, organizira i provodi predavanja, radionice, seminare i druge aktivnosti Kulturnog centra i
* obavlja i druge poslove za koje se ukaže potreba.

**Uz prijavu kandidati su dužni priložiti:**

* životopis
* dokaz hrvatskog državljanstva (preslik osobne iskaznice ili domovnice)
* izvornik uvjerenja nadležnog suda da se protiv kandidata ne vodi kazneni postupak (ne starije od 6 mjeseci)
* dokaz o stručnoj spremi (preslik diplome)
* dokaz o radnom stažu (potvrda o radnom stažu koju izdaje Hrvatski zavod za mirovinsko osiguranje u prostorijama Zavoda ili elektroničkim putem)
* dokaz o poznavanju rada na računalu (preslika uvjerenja, potvrde, indeksa, svjedodžbe)
* preslik vozačke iskaznice

Urednom prijavom smatra se prijava koja sadrži sve podatke i priloge navedene u Natječaju.

Osoba koja ne podnese pravovremenu i urednu prijavu ili ne ispunjava formalne uvjete iz Natječaja, ne smatra se kandidatom prijavljenim na Natječaj.

Nepotpune i napravovremene prijave neće se razmatrati.

Kandidati mogu biti pozvani na prethodnu provjeru stručnih i drugih radnih sposobnosti. Na prethodnu provjeru mogu pristupiti samo kandidati koji ispunjavaju formalne uvjete iz Natječaja. Ako kandidat koji je pozvan ne pristupi prethodnoj provjeri, smatrat će se da je povukao prijavu na Natječaj.

Natječaj je otvoren 8 (osam) dana od dana objave na web stranici Hrvatskog zavoda za zapošljavanje i oglasnoj ploči Narodne knjižnice i čitaonice Majur, odnosno od 15. veljače do 23. veljače 2023. godine.

Prijavu na natječaj s prilozima poslati na adresu: **Narodna knjižnica i čitaonica Majur, Sv. Mihovila 2, Majur, 44430 Hrvatska Kostajnica,** s naznakom **„Prijava na natječaj za radno mjesto referent/ica za kulturnu djelatnost“.**

O rezultatima natječaja svi će kandidati/kinje biti obaviješteni pisanim putem u roku od 60 dana od dana završetka natječaja.

Priložena natječajna dokumentacija se ne vraća.

Ravnateljica

Suzana Tumurad, dipl.knjiž.